
AVIZ

asupra propunerii legislative pentru completarea art. 19 din Legea nr. 90/2001 privind organizarea şi funcţionarea Guvernului României şi a ministerelor 
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă pentru completarea art. 19 din Legea nr. 90/2001 privind organizarea şi funcţionarea Guvernului României şi a ministerelor, trimis cu adresa nr. P.l.X 22 din 28 februarie 2005, înregistrat sub nr. 31/118 din 1.03.2005.

           Camera Deputaţilor este  prima Cameră  sesizată.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din 9 martie  2005.


Membrii comisiei au examinat propunerea legislativă supusă avizării, expunerea de motive  şi avizul favorabil al Consiliului Legislativ nr. 127 din 21.02.2005. 
În urma dezbaterilor, comisia a hotărât, cu majoritate de voturi (1 vot împotrivă),avizarea favorabilă a acestei iniţiative legislative, cu recomandarea ca pentru dezbaterea  pe fond Comisia  pentru administraţie publică, amenajarea teritoriului şi echilibrul ecologic să solicite şi  punctul de   vedere al Guvernului.

În raport de obiectul şi conţinutul său, propunerea de lege face parte din categoria legilor organice.

       PREŞEDINTE,
Sergiu Andon
Consilier

Dr. Corneliu Manda
